बेखौ अनगुनदै आरो सिनि / गुर मेथायजों मोजाङै एवनानै बावायनाय जायो आरो बेनि उनाव सिबिं सास्रिनानै होनाय जायो ।लेसुफोरा हाथायाव सपता मोननैसोनि निल थाखाय ओंखारो,नाथाय मुजाफारपुरनि जाथोनि लेसुवा बुहुमनि मादावनो साबसिन ।बेयो बिदै,मोदोम गोनां आरो गोदै ।बेफोर लेसुफोरखौ नवाव लाबोनो साननो हाथावैबो जानो हागौ नाथाय मुथासे लाथार आरो मोजाङै अरख्रुब ।नों गोथाव लेसु सरबतनि थाखायबो थांनो हायो ।थायजौवा,जाय फिथायफोरनि राजा,बेनि दुधिया मालदा अभतारा बिहारनि समपत ।रोजा बिगुर गोनां बेफोर गिदिर गिदिर थायजौफोरा रोसि आरो बिदै गोनां ।रोजा बिगुर गोनां बेफोर गिदि गिदिर थायजौफोरा रोसि आरो बिदै गोनां ।बेयो बेजेजों आबुं आरो जानो मोजां मोनग्रा सासे मानसिया सरासनस्रायै बिगुर लेमालाबानो आरो हाखावा लाबानो जानो मोजां मोनो ।बेफोर बेसेना गोसानाथाय रां मोनफ्रोमबो मुलामफा गोनां ।बेलग्रामि गोदै गोनां जाग्रा मुवाखौ मोननैलʼ मुवाजों बानायनाय जायो,सिनि आरो नवाव बानायनाय गायखेर दाखा ।सिन बेलग्रामिखौ सानथावै जायगाफोरावबो मोनगोन - पातनानि बिहार एसेमब्लि ।एसेमब्लि खाथियाव थानाय गलायाव गुदुं साहा कापसेनि सायाव होना बेलग्रामिखौ जा ।खजाया मावरिया मुगायावनो सोमजिदों होनना फोरमाय जायो आरो आथिखालाव बेखौ पातना,रामा आरो सोनाब बेंगलाव थोजासे मोननो हायो ।बेखौ बुंनाय जायोदि सिलावनि खजाफोरा गुबुन जायगाफोरनिखुरै जोबोर साबसिन ।गुरै दुबगां खजाफोरखौ आता,मावा आरो थावजों बानायनाय जायो ।बेखौ गेस्रेम जायागौमानि मोजाङै एवनाय जायो आरो बेखौ पाक होननाय रोजा सिनिनि रोसियाव दोबै होनाय जायो ।सिलाव खजाफोरा नुनायाव आलादा रोखोमनि नङा एबा बेखौ जेबो मोनसि मोनै मुवाजों बानायनाय जाया,थेवब्लाबो बे जायगाया आथि खालाव गेस्रेम खेंख्रा महरनि खजानि थाखाय मोनथि जायो ।मानरा मोनसे समाव सुफि सादुफोरनि दावबाय थिलिफोरा नाथाय आथिखालाव बे जायगायाव जासुला मानसिफोरालफ दावबायो,जाय जायगाया गोथाव लारुफोरजों समायफ्लेनाय ।मानेर लारुफोरखौ बुतनि गुनदैजों बानायनाय जायो,बादामजों गलायदेरनाय जायो,दुलुरै नारसिननाय जायो आरि घिवाव एवनाय जायो ।लारुखौ आलादा रोखोमनि थाखाय गोनां खालामनो जेबो मोनथि मोनै मुवा होनाय जाया - -बेपोर लारुफोरखौ हाबा,आसिथाम सोनायफोरबो आरो फोरबोफोराव जाहोनाय जायो ।मानेराव थानाय जायखिजाया गंसे गोदै गलायाव थां आरो बेफोर लारुफोरखौ उदै बुंजासे जा ।खेबसेनि थाखाय,नों नोंनि केलरनि सायाव थानाय जिंगाखौ बोखारनानै दोननो हायो ।भगलपुराबो पात नोगोर महरै मोनथि जायो ।लेखा बिलायबादि गोबा तुसार सि,लोगोसे गोजां बोथोरनि सिमां गाननो बाहायनाय आखायजों दानाय बेगि सादोरा दावबायरिफोरनि साबसिन बायग्रा मुवा ।दाहिल तला लामा आरो सानदि पाति ओनसोला पातसिनि दखनाफोरजों आबुं ।लेक आसानफोर,बेफोर मेगनाव नांनाय आसानफोरा बिहारनि सासे खैनानि उफेरा देलाय होग्रा मुवा ।लेक आसानफोरा गुबैयै मुजाफारपुरनिफ्राय फैयो,गासैबो आखायजों दाजानाय आरो अनथाय मनि एबा कासफोरजों समायफ्ले होनाय जायो ।नों लेकाव ननि थाखाय फिसा फिसौ साजायग्रा मुवाफोरबो बायनो हायो ।बेफोर जुदिबो जोबलांनायनि लामायाव,गयानि  500  सो सुबुं गोनां मोनसे हारिसाया बांसिनानो गौर ब्रामहिनफोर,बे अनथाइ आरिमुखौ फोथांना लाखिदों ।आथिखालाव,बिसोर मुसुखा फिसा गिलास,हांगार गारग्रा त्रे आरो खुरैफोर बानायो ।नों गोसोम अनथायनि आरांगा बग्रा आरो गिदिर खांसिफोरबो मोनगोन ।सिकि,बेबो सना गाबनि कास सिलप महरै मोनथि जायो,बेयो आयजोफोरजोंलʼ मावजानाय बिहारनि आलादा रोखोमनि मोनसे आरिमु ।बिसोर खादा,मुवादोनग्रा आयजें,खम बेसेननि गहेना,आखाय गिसिब बायदि बानायो आरो मधुबानिनि हाब्रुबारि ओनसोलाव रजनाय सना गाबनि गांसोनिफ्राय कसतारजों बानायो ।मधुबानि गाब गानायफोर,बे गोजाम आरिमुवा आथिखालाव राइजोनि साबसिन गुबुन राइजोफोराव फानहरजाग्रा मुवा जानानै दं ।मधुबानि सावगारि बोनाय,बेयो बेनि गोब्राब त्राइबेल सावगारिफोर आखिना दोननायनि थाखाय मुंदांखा,गाबगानाय एबा सावगारिफोरखौ सारि,दुपाता आरो कुरताफोराव होनाय जायो ।सावगारिफोरा बेसेन लिरनायजों फैयो ।दामदोर खालामनायनि सिगां गोसोआव लाखि गोसोम गाबा गोरबोरनिफ्राय,गोमो गाबा हालदैनिफ्राय,गोथां गाबा आपेल दंफांनि बिलायनिफ्राय आरो गोरजाया सनदन दंफांनिफ्राय फैनाय ।आं बुहुमनाङै गोबां हाथायफोर नुबाय नाथाय मोनसेलʼ हाथाइखौ पातनायाव थानाय बादि गाबोगोनां आरो होंगोदोंगो जानाय नुवाखै ।आं आंनि मुवाफोरखौ पातना हाथायाव आरो खाथियावनो थाखाय हाथुना हाथायनिफ्राय बायदोंमोन ।आंनि मोजां मोनसिननाय सिसुथाबग्रामा जादोंमोन द्रेस क तैलरर्सनि राउफमिया,जाय आंनि सुत गसला आरो त्राउजारफोरखौ सुथाबदोंमोन ।रोजा हाग्रामाफोरा सतिसगरनि  50  जौखोन्दोनिबो बांसिन जायगाखौ सागलोबनानै दं,भारतनि गुथि देरसिन हादोरसा,जाय  1,36,00  बर्ग किलʼमिटार ओनसोल आवग्रिनानै दं ।हाग्रामाफोरा आंखाल आरो समायना दंफां लायफां आरो जिबजुनारनि दोनथुमसालि एबा थाग्राखुलि ।सतिसगरा गोबां थागिबि त्राइबेल सुबुंफोर आरो हारिफोरनिबो थाग्रा खुलि ।बे राइजोआ बांद्राय सुबुं गोनां हाजोआरि राइजो आरो लैथोफारनि मेंनानै फैनाय दावबायारिनि थाखाय मोनसे साबसिन जिरायथिसि ।दासिम सतिसगरनि माखासे दावबाय थिलिफोरखौ नागिरनानै दिहुननो गोनां दंबावो ।गोजोम गोसोखां खामफा,जोबोर समायनायै लुनाय अनथाइ दानखना महर होनाय मोनदिरफोर,सोमोथाव बुद्धिसफोरनि जायगा,राजदरबार खरं,अनतायनि गाबगानाय सावगारि आरो जौवेनफोरजों साग्लोबनाय सतिसगरा साफ्रोमबो मानसिनि थाखाय गोसो गोजोनथाव - मिथिंगा अनसायग्रा जिउमा मोजां मोनग्रा ।बे राइजोआ बेनि राजखान्थियारि आरो खुथार गोहोनि साननाय हनाय एबा थांखियाव गोख्रोङै जौगाबोदों ।कावाफदानि भरामदेव हाग्रानि निजोम जायगा,जायखौ हाग्रामानि गेजेराव गायसनदोंमोन,जाय जायगाया माइकेल हाजोफोरजों अनथिंजाय जौग्लाय बोनाय आरो बे जायगानि निजोमथिया दावगावनायजोंलʼ सिफाय जायो,बे गोरजा गाब गोनां उखुमनि फार्म न,आराम,सिखोन - साखोन खथाफोर आरो मोजां खाजा बावो ।बे जायगानिफ्राय नों हाजोआव मानबाय हैनो हायो,एबा खाथिखाला थानाय त्राइबेल गामिफोराव दावबाय हैनो हायो ।कानकेर राजफोलेर नखरजों सामलाय जानाय रयेल बास्तार फार्म जागदल - पुराव खाबबायैब्लाबो नायथावथाव न फिसाफोर दं ( खायसेआ हाब्रुजों ल लुजानाय ) जेराव त्राइबेलफोरनि रोखा सावागारिफोरजों साजायनाय दं ।नों सोमोथाव थारैजों लुनाय जौसाङाव दोरोङारि खाजाफोर जानो हायो जाय जायगाया सुसेंग्राहारिनि स्रिव - स्रिव गाबनाय सोदोबफोर बैखन जानाय ।त्राइबेलनि आरिमु आरो हारिमुजों गोजोनग्लाय होना सम बारग होनायनिखुरै साबसिम रंजानो खाबु होनो थाखाय बिगोमाफोरा बेनिफ्राय ओंखार लाङो ।सित्राकत फल्स केम्पसाइत,बास्तार,जाय जायगाया सित्राकत दै बाज्रुमनि गोथौ जायगायाव दं,जाय जायगा जगदलपुरनिफ्राय  40  किलʼमिटारलʼ रोजानाव दं जेराव तमबु आरो दंफानि ताकफोरजों बानायनाय फिसा फिसानफोर दं जाय जायगानिफ्राय ज्राम ज्राम दै गोलैनायनि जोबोर समायना नुथाय नायनो हायो ।हादोरसा दावबायारि बिफानजों सालाय जानाय,मोनफ्रोमबो तमबुवावनो मोननै उनदुग्रा खथा बानायनो हानाय बादि गुवार जायगा गोनां,जायजों लोगोसे मोनसे दुगैग्रा खथा थाफायो आरो मोनसे खामसालि थायो जाय जायगायानोखि दै गोगलैबाय थानायनि स्राव - स्राव आरो साव - साव सोदोब होननाय बाज्रुमनि सोदोब खोनानो हानायनि खाथिसिन जायगा ।बेवहाय नों गेदि मोसानाय दिन्थिफुंनायबो नायनो एबा रंजानो हायो जाय मोसानायाव त्राइबेल मोसा खावरिफोरा दानदायाव गाखोनानै मोसायो - - जाय मोसानायनि गेजेरजों गोदोनि मानसिया जिबौखौ एरायनो थाखाय दान्दाफोराव गसंनानै थाबायनायनि जोंथिखौ दिन्थियो ।नों कांगार भेलि हादरारि पार्क आरो बास्तारनि त्राइबेल हारिमुफोरनि सोमोन्दै सं दाननायाव गोबां सम होनो लुबैयोब्ला जगदलपुरनि सेराव थानाय गंसे गामिनि नामान बास्तार रेसर्तवा थानायनि थाखाय मोजां जायगा ।थायजौ दंफांफोर आरो माय फोथारफोरजों सोरगिदिं बेंखन जानानै थानाय जेराव फ्राय मोनजिनैसो,गोरजा गाबनि उखुम गोनां न फिसाफोर एबा देराफोर दं मोनफ्रोमबो देरायावनो मोनसेयै जौखां बेलकिनि दं जायनिफ्राय जेरावबो समायना मिथिंगानि समायना सावगारि नायनानै गोजोन सम बारग गोनो हायो ।मोनसे समनि बृटिस मावखʼगोराफोरनि थाग्रा खुलि,अनथायजों आबुं केसकल हाजोफोरनि सिङाव एबा गाहायाव थानाय बे समायना इथानि लुथाया कानकेर राजा फोलेरनि राजउलाफाद जादोंमोन जाय सुबुंफोरा दासिमि बे जायगायाव दं ।नों गुवार जायगा गोनां मोनबा खथानि जायखिजाया मोनसे खथायाव थानो हायो,खायसेया गोजाम पांखा गोनाम,मोनफ्रोमबो खथायावनो मोनसेयै खामसालि दं ।लंगन मुगाखौ गोसोखां हरनानै,मेथन,मोसा आरो मैफोरा बेराफोरनिफ्राय गोजोङै नायो एबा नाय गोमायो ।राजउलाफादनि फारामाव दिहुन्नाय फसलखौ बाहायना संनाय खाजाखौ साबसिन हामसिन खाजा जाग्रा नवाव जाहोयो,हरनि खाजा जानायाव उदां गोदोनि राज फोलेर नखरनि सोद्रोमाफोरा नोंजों लोगोसे जाफायोब्ला नों सोमोनो नाङा ।राजमहल कावारधा समायना माय फोथार आरो माइकल हाजोनि गाहाय जायगाफोरनि हेंथायै गइसन जानाय समायना सोमखोर गांसोनि फोथारजों बेंखन जानानै थानाय इतालियान मारबल अनथाय आरो अनथायनि राज महला समायना समायनासिरि गोनां गिदिर गोजौ सिलिं गोनां आरो साखोन सिखोन खामसालि गोनां ।जुदिबो राजफोलेर नखरा गोजौ खोलोबाव थायो,बबेखानि नोंबो जोबोर समायनायै साजाय जानाय मोनदʼ खथानि जायखि जाया मोनसे खथायाव थानो हायो ।आराम गोनां बाराव ( जौथिलि ) मेंगा होनाय जौजों रंजा एबा साबना - हामना दारबार हलनि आराम गोनां सफायाव एसे गोजोन ला ।दोरोङारि त्राइबेल आदारखौ फोरमान नायनायनि मोनसेलʼ राहाया जादों,जेब्ला नों गन्द एबा बाइगा नखराव खाजा जानो हांख्राय जागोन - भारेमदेव जंगोल रित्रित,कवारधायाव सानसे एबा साननैसो सम दैथायनो हायोब्ला गोरलैसिन जायो,जेराव बिगोमाया खाथिनि गामिफोराव दावबाय हैनायानि लाहार फाहार खालामो ।गाहाय जाग्रा मुवा,सरासनस्रायै लेफे लेफे जायखौ साना दालिजों आखाइजों सौनाय खुयै माइरंजों बानायनाय जायो माब्लाबा माब्लाबा गोरलै औवा मेवा एबा गेब्ले होनाय औवा थि फिथायनिफ्राय बानायनाय रतिबो होफानाय जायो ।मोनसे गोथाव जाग्रा आदारा जादों गोजा मोज्लायनि सातनि जायखौ गोजा मोज्लायफोरखौ दैयाव सोमना बेनि उनाव सामब्राम गुफुर आरो फानलौ गोथांजों जयै देग्लिना बानायनाय जायो - फोथायगोन ना फोथाया नों खेबसे जाब्लाथाय थारै जोबोर गोथाव मोनगोन ।ओरैनो गोलैनानै थानाय मुवायाबो गोरलै बाथ्रा नङा : सिंगाधाराफोरखौ देग्लिनाय जायो आरो बेखौ मुलैबादि साथ गोनां एबा गुन गोनां हालबा बानायनाय जायो ।खमै मोनथि जानाय मोनसे मुवाया जादों साल माखन जायखौ साल दंफांनि बेगरनिफ्राय बन्द सुबुंफोरा बानायो,आरो बेयो इसिं हादोरारि सकलेत बानायनायाव मोनसे गुदि मुवा महरै बाहाय जायो ।महुआ दुंफाङा सतिस गरनि थाखाय जेराव आलुफोरा रुसियानफोरनि थाखाय ।दंफांनि मोनफ्रोमबो बाहागोखोनो बाहायनाय जायो एवनाय बिबारफोरखौ रेजें खाजा महरै बिलाइफोरखौ मैगं बादि संनाय जायो आरो बे दंफांनि फिथायनिफ्राय दिहुननाय मोनसे रोखोमनि थावखौ धिनिख्रुरै साबसिन आरो गोथावसिन होननानै बुंनाय जायो ।महुवा बिबार बिथरायफोराबो मोनसे गोथाव गोदै मिथाय बानायो ।रंजानो थाखाय,गोरान महुवा बिबारफोरनिफ्राय थोफफा थोफफायै गोगलैना ज जानाय महुवा जौखौ लों ।गुबुन मोनसे फेग्रा लोंग्रा मुवाया जादों सालफि,गायखेर बादि लोंजानाय जायखौ सगʼ पालम दंपांनि जारगोसा जाहोग्रा रोसिनिफ्राय बानायनाय जायो ।मोनसे दोरोङारि सतिसगरफुंनि गाहाय जाग्रा आदारा जादों बाफुरि ।साना दालि पेसतिनि मोजाङै एवनाय लारु,जायखौ धुनदिया गोथां बानलु गोथां संख्रै आरो थाव होनानै मोजाङै नाफ्लेनानै बानायनाय जायो आरो बेखौ माखासे समाव गोरान मेथि जों जोबोर गोथावैबो बानायनाय जायो ।थाबैनो बोलो गोरा खालामनो हानाय होनना बुंजानाय,गोमोथावै मेंनाय बानायखौ खारहोनो हाग्रा,बे खामानि गोनां रेजें खाजाखौ जानो नाजानायनि गुबुन मोनसे जाहोना जादों बेनि आलादा रोखोमनि गोथाव - जानो एसे पकरा बादि गोथाव नाथाय बेबादि समान नङा ।बिलासपुराव मोनजिनैसो मोजां गुननि गुबुन गुबुन रोखोमनि माय रजयो,जायखौ धान का कतरा होननानै मोनथि जायो ।जोबोर मोदोमफ्रुनाय मोनथि जानाय माया एबा माइरङा जादों गुसुं गोब्रा दुबराज मायरं जायखौ नों नोंनि हरनि खाजो लोगोसे होफादेरनानै जानो थाखाय नवाव लांफानोहायो ।राजपुरनि गोजाम बास स्तेन्दखौ बाहायनानै उखै हाबनाय हानथिग्राफोरखौ आदार जगायनो थाखाय  30  बोसोर सिगां गायसन जानाय साहु जालेबि भान्दारा खम समनि गेजेरावनो सहरनि मोनसे मोनथि जानाय जायगा जानो हादोंमोन ।बेवहाय फुं हरावनो मानासिफोरा फुंनि आदार जानो थाखाय थुबुर जाफैयो जायखौ एवनाय सामब्राम गोजाफोरजों आलौनाय गोनां खालामनाय हानि गलायथाय,सेभ आरो धुनदिया बिलायनि गलायथायजों बानायनाय जायो ( दैयाव सोमनाय माइरं एबा सिरा आरो उनाव बेखौ फोरानाय जायो ।